
LĪGUMA PROJEKTS
 Aucē,
 2024.gada ___________ 
_______________________, reģistrācijas Nr. _____________, juridiskā adrese: ___________________, turpmāk tekstā saukts PĀRDEVĒJS, kuru pārstāv ____________________________, ______________________, reģistrācijas Nr. _____________, juridiskā adrese: ___________________, turpmāk tekstā saukts LĪZINGA DEVĒJS, kuru pārstāv ____________________________, SIA "Auces komunālie pakalpojumi” reģistrācijas Nr. 45103000574, juridiskā adrese Miera iela 29, Auce, Auces novads, LV 3708, tā valdes priekšsēdētājas Solvitas Vilčinskas  personā, kura rīkojas saskaņā ar Statūtiem, turpmāk tekstā „LĪZINGA ŅĒMĒJS ” turpmāk tekstā visi kopā – Līdzēji, bet katrs atsevišķi – Līdzējs, pamatojoties uz atklāta konkursa iepirkumu “Mazlietotas komunālās tehnikas iegāde finanšu līzingā” ID Nr. AKP/2024/2/KT rezultātiem, noslēdz šāda satura Līgumu, turpmāk tekstā Līgums: 
1. Līguma priekšmets.
1.1. Pārdevējs pārdot un Līzinga devējs Līzinga ņēmēja interesēs pērk mazlietotu komunālo tehniku ( turpmāk – Transportlīdzekli), kas atbilst Līguma pielikumā esošai Tehniskajai specifikācijai (Līguma Pielikums Nr.1) un Konkursā iesniegtajam Tehniskajam un Finanšu piedāvājumam (Līguma 2.pielikums). 
1.2. Līzinga devējs un Līzinga ņēmējs apņemas pieņemt Transportlīdzekli un veikt samaksu šajā Līgumā ietvertajā noteiktajā kārtībā.
1.3. Līzinga devējs pērk Transportlīdzekli Līzinga ņēmēja interesēs, noslēdzot Finanšu līzinga līgumu par Transportlīdzekļa iegādi. Transportlīdzeklis tiek nodots turējumā Līzinga ņēmējam pēc tam, kad ir parakstīts Finanšu līzinga līgums starp Līzinga devēju un Līzinga ņēmēju, saņemts pirmais maksājums (10 000.- EUR apmērā no Transportlīdzekļa cenas) saskaņā ar noslēgtā Finanšu līzinga līguma noteikumiem, kā arī Transportlīdzeklis ir reģistrēts Valsts tehniskās uzraudzības aģentūrā uz Līzinga devēja vārda, norādot Līzinga ņēmēju kā Transportlīdzekļa turētāju.
1.4. Pārdevējs apņemas piegādāt Transportlīdzeklis ne vēlāk kā 2 (divu) kalendāro mēnešu laikā no Līguma noslēgšanas dienas Līzinga ņēmēja norādītajā adresē: Miera ielā 29, Aucē,  Dobeles  novadā, LV 3708, saskaņojot Transportlīdzekļa pieņemšanas – nodošanas laiku ar Līzinga ņēmēju. 

2. Līguma summa un norēķinu kārtība.
2.1.  Līguma kopējā summa (turpmāk tekstā - Pirkuma summa) ir EUR______________( ), t.sk. pievienotais vērtības nodoklis ( PVN) EUR________( ). 
2.2.  Līguma 2.1. punktā noteiktā Pirkuma maksa tiek samaksāta sekojošā kārtībā: 
2.2.1. Maksu par Traktortehnikas reģistrāciju Valsts tehniskās uzraudzības aģentūrā un transportlīdzekļa īpašnieka civiltiesiskās atbildības obligātās apdrošināšanas polisi uz 1 gadu, Līzinga ņēmējs 15 (piecpadsmit) darba dienu laikā no atbilstoša rēķina saņemšanas brīža samaksā Pārdevējam uz rēķinā norādīto Pārdevēja bankas kontu. 
2.2.2. Piecu dienu laikā no Transportlīdzekļa reģistrēšanas Valsts tehniskās uzraudzības aģentūrā saskaņā ar Līguma 1.3. punktu, Līzinga līguma abpusējas parakstīšanas, Līguma 3.4. punktā noteiktā piegādes akta parakstīšanas un pēc tam, kad Līzinga ņēmējs Līzinga devējam samaksājis pirmo maksājumu, saskaņā ar Līzinga ņēmēja un Līzinga devēja noslēgtā Līzinga līguma noteikumiem, Līzinga devējs ieskaita maksu par Transportlīdzekli Pārdevēja bankas kontā, kas ir norādīts Pārdevēja izrakstītajā rēķinā.
2.3.  PVN summa tiek aprēķināta un norādīta rēķinos atbilstoši Latvijas Republikas normatīvo aktu prasībām.

3. Transportlīdzekļa nodošanas kārtība.
3.1. Pēc šī Līguma parakstīšanas un Finanšu Līzinga parakstīšanas, Pārdevējs veic Transportlīdzekļa reģistrāciju Valsts tehniskās uzraudzības aģentūrā uz Līzinga devēja vārda, norādot, ka Līzinga ņēmējs ir Transportlīdzekļa turētājs (lietotājs). Transportlīdzekļa reģistrācijas izmaksas ir iekļautas Līguma kopējā summā. 
3.2.  Pēc Transportlīdzekļa reģistrācijas Pārdevējs ir pilnvarots nodot Transportlīdzekli, reģistrācijas apliecību, tehnisko dokumentāciju Līzinga ņēmējam.
3.3. Pārdevējs kopā ar Transportlīdzekli nodod Līzinga ņēmējam reģistrācijas apliecību, tehnisko dokumentāciju, tehniskajā specifikācijā noteikto aprīkojumu un iesniedz piegādes aktu 3 eksemplāros.
3.4. No Līzinga ņēmēja puses piegādes akceptu un/vai nodošanas – pieņemšanas aktus ir tiesīgs parakstīt SIA “Auces komunālie pakalpojumi” valdes priekšēdētājs ar pārstāvības tiesībām.
3.5. Līzinga ņēmējs, saskaņā ar Finanšu Līzinga līgumā noteikto Transportlīdzekļu pieņemšanas kārtību, pieņem lietošanā Transportlīdzekli, par to parakstot apliecinājumu par transportlīdzekļa pieņemšanu. Vienu piegādes akta eksemplāru un Transportlīdzekļa reģistrācijas apliecības kopiju Pārdevējs iesniedz Līzinga devējam piecu darba dienu laikā no piegādes akta parakstīšanas brīža.
3.6. Līzinga ņēmējs ir tiesīgs, rakstiski par to informējot Līzinga devēju, vienpusēji izbeigt Līgumu, ja Pārdevējs kavē Līguma 1.4 punktā noteikto saistību izpildi vairāk kā 15 dienas vai piegādātais Transportlīdzeklis neatbilst Līguma 1.1. punktā minētājām prasībām. Šādā gadījumā Līzinga devējs atmaksā Līzinga ņēmējam Līguma 2.2.2. punktā minēto un samaksāto pirmo maksājumu 10 (desmit) dienu laikā pēc atbilstoša Līzinga ņēmēja paziņojuma saņemšanas. 
3.7. Ja pēc Transportlīdzekļa nodošanas - pieņemšanas akta abpusējas parakstīšanas, Līzinga ņēmējs konstatē Transportlīdzekļa defektus, kurus nebija iespējams atklāt pieņemot Transportlīdzekli vai to lietošanas laikā tiek atklāti jebkādi bojājumi, kas nav radušies Līzinga ņēmēja vainas dēļ, Līzinga ņēmējam ir tiesības pieteikt pretenzijas Garantijas laikā.

4. Garantijas saistības
4.1. Transportlīdzeklim tiek noteikta 36 (trīsdesmit sešu) mēnešu garantija no Transportlīdzekļa pieņemšanas-nodošanas akta parakstīšanas dienas. 
4.2.  Gadījumā, ja garantijas termiņa laikā Transportlīdzeklim tiek konstatēti bojājumi vai citi defekti, tad Pārdevējs 5 (piecu) darba dienu laikā no rakstiskas pretenzijas nosūtīšanas brīža apņemas par saviem līdzekļiem novērst konstatētos trūkumus. 
4.3. Ja garantijas termiņa laikā transportlīdzeklim nepieciešams remonts, kas ir ilgāks par 5 darba dienām, Pārdevējam ir pienākums piedāvāt maiņas transportlīdzekli, ja tam piekrīt Līzinga devējs un Līzinga ņēmējs. 
4.4. Gadījumā, ja Pārdevējs atsakās novērst 4.2. punktā noteiktās garantijas laikā radušos defektus, Līzinga ņēmējam ir tiesības defektu novēršanai piesaistīt trešo peronu. Visus izdevumus, kas saistīti ar Līguma 4.2. punktā noteikto garantiju laikā radušos defektu novēršanu un kurus atbilstoši Līguma 4.4. punktam novērš trešā persona, apmaksā Pārdevējs.
4.5. Pārdevējs nodrošina rezerves daļu piegādi 10 (desmit) dienu laikā pēc pieprasījuma saņemšanas.
4.6.  Pārdevējs nodrošina ražotāja autorizētā pilna servisa centra apkalpošanu transportlīdzeklim:_________________________________________________________. 

5. Atbildība.
5.1. Parakstot šo Līgumu, Pārdevējs apliecina, ka tam ir piešķirtas tiesības brīvi atsavināt Transportlīdzekli, tas nav nevienam citam atsavināts, ieķīlāts, vai kā citādi apgrūtināts ar lietu vai saistību tiesībām, tam nav uzlikts arests vai reģistrēts aizliegums, par Transportlīdzekli nepastāv strīds.
5.2. Līzinga devējam un Līzinga ņēmējam ir solidāras prasījuma tiesības pret Pārdevēju sakarā ar Transportlīdzekļa trūkumiem, defektiem. Taču neviens no Līguma noteikumiem nedod tiesības Līzinga ņēmējam izbeigt Līgumu vai prasīt Pirkuma maksas samazinājumu bez Līzinga devēja rakstveida piekrišanas. 
5.3. Līzinga devējam un Līzinga ņēmējam gadījumā, ja rodas domstarpības ar Pārdevēju par Transportlīdzekļa tehnisko stāvokli vai atbilstību Līguma noteikumiem, ir tiesības pieaicināt ekspertu Transportlīdzekļa tehniskā stāvokļa novērtēšanai. Izdevumus par eksperta pieaicināšanu sedz tas Līdzējs, kura viedokļa nepamatotība izriet no eksperta atzinuma. 
5.4. Ja Līzinga devējs nav samaksājis Pārdevējam Līguma 2.2.2. punktā noteikto Pirkuma maksu vai nav ievērots samaksas termiņš, tad Pārdevējam ir tiesības piemērot Līzinga devējam līgumsodu 0.15 % apmērā no Līgumā noteiktā termiņā neizpildītā maksājuma par katru kavējuma dienu, bet ne vairāk kā 10 % no kavētā pamatparāda.
5.5. Ja Pārdevējs ir nokavējis noteikto Transportlīdzekļa piegādes termiņu, tad Līzinga ņēmējam ir tiesības piemērot Pārdevējam Līgumsodu 0.15 % apmērā no Līguma Pirkuma maksas par katru nokavēto piegādes termiņa dienu, bet ne vairāk kā 10 % no Pirkuma maksas.
5.6. Līgumsoda samaksa neatbrīvo Līdzējus no to saistību pilnīgas izpildes. 
5.7. Visi riski, kas saistīti ar Transportlīdzekli, kā arī izmaksas, kas saistītas ar Transportlīdzekļa ekspluatāciju, tehnisko apkopi, remontu utml. pāriet uz Līzinga ņēmēju no Transportlīdzekļa nodošanas - pieņemšanas akta parakstīšanas brīža.

6. Līguma grozīšana, izbeigšana, strīdu izskatīšana.
6.1. Visi Līguma grozījumi, labojumi, papildinājumi, vienošanās ir spēkā tikai tad, ja tie noformēti rakstveidā, Līdzējiem savstarpēji vienojoties.
6.2. Jebkādi strīdi, nesaskaņās vai prasības, kas radušās saistībā ar Līguma izpildi un kuras nav iespējams atrisināt savstarpēji vienojoties, tiks atrisinātas Latvijas Republikas normatīvajos aktos noteiktajā kārtībā Latvijas Republikas tiesā.

7. Nepārvarama vara. 
7.1. Līdzēji tiek atbrīvoti no atbildības par līguma saistību nepildīšanu nepārvaramas varas vai ārkārtēju apstākļu dēļ (Force majeure), kurus attiecīgais Līdzējs (vai visi Līdzēji ) nevarēja ne paredzēt, ne novērst, ne ietekmēt un par kuru rašanos puses nav atbildīgas (piemēram, stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, normatīvie akti, valsts pārvaldes un pašvaldības institūcijas rīcība un to pieņemtie dokumenti, kas kavē, vai ierobežo Līguma saistību izpildi). 
7.2. Katrs no Līdzējiem, kuru Līguma ietvaros ietekmē nepārvaramas varas apstākļi, nekavējoties par to informē pārējos Līdzējus. Šādam paziņojumam, ja tas ir iespējams, tiek pievienots kompetento iestāžu izsniegts apliecinājums, kas satur minēto apstākļu apstiprinājumu un raksturojumu. 
7.3. Ja kāds no Līdzējiem, kurs rīcību ietekmē nepārvarama vara, bez objektīva iemesla neinformē pārējos Līdzējus par nepārvaramas varas apstākļu iestāšanos 5 (piecu) darbdienu laikā, attiecīgais Līdzējs netiek atbrīvots no Līguma saistību izpildes.
7.4.  Ja nepārvaramas varas apstākļi turpinās ilgāk nekā 60 (sešdesmit) dienas, Līdzēji kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienam no Līdzējiem nav tiesību prasīt zaudējumu atlīdzību.

8. Nobeiguma noteikumi.
8.1. Šis Līgums ir saistošs Līdzējiem, kā arī likumīgiem viņu tiesību un pienākumu pārņēmējiem.
8.2. Līgums stājas spēkā ar tā parakstīšanas dienu un ir spēkā līdz pilnīgai Līdzēju saistību izpildei.
8.3. Līzinga ņēmējs iegūst Transportlīdzekļa īpašuma tiesības pēc Līzinga līgumā noteikto saistību izpildes. 
8.4. Līgums sastādīts un parakstīts uz _ (__) lapām ar ___ pielikumiem uz _ (__) lapām 3 (trīs) eksemplāros, pa vienam katrai Pusei. Visiem eksemplāriem ir vienāds juridiskais spēks.

9. Līdzēju rekvizīti un paraksti: 

	PĀRDEVĒJS
	LĪZINGA DEVĒJS
	LĪZINGA ŅĒMĒJS

	
	
	



